recursal/SuperWikiNEXT-32B huggingface dataset:
Ο **Όσιος Νικήτας ο Στυλίτης** ο Θαυματουργός (ρωσ. Никита Столпник, 12ος αιώνας) ήταν Ρώσος άγιος, που τιμάται στην ομώνυμη μονή στην όχθη της Λίμνης Πλεστσέγιεβο.

Ο Νικήτας έζησε μια ανέντιμη ζωή στα νιάτα του: Εργαζόμενος ως φοροεισπράκτορας για λογαριασμό του ηγεμόνα Ντολγκορούκι, ήταν βίαιος και έκανε μεγάλο κακό, καταπιέζοντας και κλέβοντας τους φτωχούς που δεν μπορούσαν να πληρώσουν τους φόρους τους, μαζί με φίλους του. Σε μια περίπτωση όμως που εισήλθε σε έναν χριστιανικό ναό την ώρα του Εσπερινού, άκουσε αμέσως μετά την είσοδό του να διαβάζονται τα λόγια του Προφήτη Ησαΐα (α΄ 16): *«Λούσασθε καὶ καθαροὶ γίνεσθε ... παύσασθε ἀπὸ τῶν πονηριῶν ὑμῶν»*. Τότε μια βαθιά μεταστροφή στην ψυχή του τον οδήγησε προς τον Θεό.

Ο μεταστραφείς Νικήτας άφησε τα υπάρχοντά του και άρχισε να ζει ως ασκητής κοντά στην πόλη Περεγιασλάβλ (εξελληνισμένη ονομασία «Πρεσλαβία»), το σημερινό Περεσλάβλ-Ζαλέσκι. Η επιθυμία του για άσκηση τον έκανε να δένεται με αλυσίδες και να διαμένει στην κορυφή ενός μεγάλου στύλου (ή βράχου σε σχήμα στύλου), από όπου και η προσωνυμία στυλίτης. Με την πάροδο των ετών απέκτησε φήμη ως θεραπεύων θαυματουργικώς από ασθένειες. Ενδεικτικώς, θεράπευσε από εγκεφαλική παράλυση τον πρίγκιπα Μιχαήλ τού Τσέρνιγκοφ.

Ο όσιος δολοφονήθηκε τη νύκτα της 16ης Μαΐου 1186 από παραπλανημένους ληστές, οι οποίοι είχαν πιστέψει ότι ο ασκητής δενόταν με πολύτιμες ασημένιες αλυσίδες. Για τούτο χαρακτηρίζεται και ως «οσιομάρτυρας». Αφού οι ληστές απομακρύνθηκαν, κατάλαβαν ότι οι αλυσίδες ήταν σιδερένιες, οπότε τις πέταξαν στον ποταμό Βόλγα. Κατά την παράδοση, μοναχοί της μονής των Αποστόλων Πέτρου και Παύλου του Γιαροσλάβλ, είδαν επάνω από τον ποταμό τρείς φωτεινές ακτίνες. Αμέσως έτρεξαν για να δουν τι συμβαίνει και με δέος είδαν τις αλυσίδες του Οσίου Νικήτα να επιπλέουν στον ποταμό. Τις πήραν με ευλάβεια και τις φύλαξαν στη μονή τους. Ωστόσο ο Νικήτας εμφανίσθηκε στον ύπνο του ηλικιωμένου μοναχού Συμεών της παραπάνω μονής και του είπε ότι επιθυμούσε οι αλυσίδες του να αποτεθούν δίπλα στο λείψανό του. Κι έτσι οι μοναχοί τις μετέφεραν στον τάφο του στο Περεγιασλάβλ.

Ο Νικήτας ανακηρύχθηκε άγιος από την Ορθόδοξη Εκκλησία και η μνήμη του τιμάται στις 24 Μαΐου (μνήμη *Οσιομάρτυρος Νικήτα στυλίτου του Ρώσου*), μαζί με εκείνη του Συμεώνος του Θαυμαστορείτου, επίσης στυλίτη αγίου.

Παραπομπές
----------

1. ↑  «Our Holy Father Nikita Stylites», St. Nicholas Russian Orthodox Church, Τέξας
2. ↑  «Ὁ Ἅγιος Νικήτας ὁ Ὁσιομάρτυρας ὁ Στυλίτης», *ΜΕΓΑΣ ΣΥΝΑΞΑΡΙΣΤΗΣ* - 24 Μαΐου

Πηγές
-----

* «Our Holy Father Nikita Stylites», St. Nicholas Russian Orthodox Church, McKinney (περιοχή Ντάλας), Τέξας

Εξωτερικοί σύνδεσμοι
--------------------

* Ο όσιος Νικήτας στο *saint.gr*
* «Ο όσιος Νικήτας ο Στυλίτης ο εν Περεγιασλάβλ» στην *Κοινωνία Ορθοδοξίας*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316879792
* LCCN: no2015155208
* NKC: jo2015879223

 |

 |
Ο **Νικήτας** ήταν βυζαντινός αξιωματούχος, καταγόμενος από την Μίσθεια (σημερινή τουρκική Fasıllar\_Konya'da), και δούξ της Αντιόχειας την περίοδο 1030-1032. Από σφραγίδες που έχουν βρεθεί αναφέρεται με τους τίτλους του πατρικίου, του κατεπάνω και του ρέκτωρα.

Κατά την θητεία του στην Αντιόχεια και το 1030 κατέκτησε μερικά οχυρά από τους Άραβες στα βυζαντινά σύνορα με σκοπό την καλύτερη ασφάλεια της Αντιόχειας. Αντιμετώπισε τον Καμπάλ Ραουαντίφ άραβα που κατείχε μια ορεινή περιοχή κοντά στην Αντιόχεια αλλά υποτελής της Βυζαντινής αυτοκρατορίας και ο οποίος είχε εξεγερθεί. Αργότερα εισέβαλε στα εδάφη των Φατιμιδών και τα λεηλάτησε, το 1031 συνέχισε τις στρατιωτικές επιχειρήσεις κατά αραβικών φυλών που ζούσαν στα βυζαντινά εδάφη και υποστήριζαν τον Καμπάλ Ραουαντίφ κατακτώντας μερικά οχυρά.

Παραπομπές
----------

1. 1 2  Dumbarton Oaks, Catalogue of Byzantine Seals at Dumbarton Oaks and in the Fogg Museum of Art  απο τα Google books
2. 1 2 3  Marco Miotto, *Ο Ανταγωνισμός Βυζαντίου και Χαλιφάτου των Φατιμιδών στην Εγγυής Ανατολή και η δράση των Ιταλικών πόλεων στην περιοχή κατά τον 10ο και 11ο αιώνα*, Θεσσαλονίκη 2007, σελίδα 227
Ο **Όλαφ Β΄ Μπιόρνσον** ήταν σύμφωνα με τα *Σάγκας του Ερβαράρ* και τα *Σάγκας του Χάραλντ Χορφάγκρε* ημιμυθικός βασιλιάς της Σουηδίας την περίοδο (περί το 970 - περί το 975). Ο Όλαφ ήταν γιος του ημιμυθικού βασιλιά της Σουηδίας Μπιορν Έρικσον, μετά τον θάνατο του πατέρα του συμβασίλευσε μαζί με τον αδελφό του Ερρίκο τον Νικηφόρο τον πρώτο ιστορικό βασιλιά της Σουηδίας. Με την σύζυγο του Ίνγκεμποργκ Θράντσνταττερ απέκτησε τον Στίρμπιορν τον Ισχυρό και την Γκύριντ της Σουηδίας σύζυγο του Χάραλντ Α΄ της Δανίας. Ο Όλαφ πέθανε δηλητηριασθείς από ένα γεύμα, ο αδελφός του Ερρίκος αντί να ανακηρύξει διάδοχο του τον γιο του Στίρμπιορν τον Ισχυρό προτίμησε τον αγέννητο γιο του Όλαφ Σκότκονουνγκ.

Παραπομπές
----------

1. ↑  Fredrik Åhlander. "Kung Olof II Björnsson". fredrikahlander. Retrieved May 25, 2016.
2. ↑
3. ↑  Verner von Heidenstam. "Hjälmdis Rider Till Erik Segersäll". Project Runeberg. Retrieved May 25, 2016.

Πηγές
-----

* Fredrik Åhlander. "Kung Olof II Björnsson"
* Verner von Heidenstam. "Hjälmdis Rider Till Erik Segersäll"

Εξωτερικοί σύνδεσμοι
--------------------

* Στίρμπιορν ο Ισχυρός
Ο **γιγαντισμός** είναι πάθηση που σχετίζεται με υπερβολικό ύψος και μεγέθυνση των αδένων του οργανισμού. Υπεύθυνη για αυτήν την κατάσταση είναι η υπερέκκριση της αυξητικής ορμόνης από τα Σωματοτροπινώματα (σωματοτρόπα αδενώματα). Ο όρος είναι σχετικός και με αυτόν της **μεγαλακρίας**.

Παθογένεια
----------

Τα Σωματοτροπινώματα είναι καλοήθεις όγκοι που βρίσκονται στην πρόσθια υπόφυση του εγκεφάλου. Αυτά εκκρίνουν αυξητική ορμόνη (Σωματοτροπίνη) σε υπερβολικό βαθμό. Όταν σε ένα παιδί (που δεν έχει περάσει την εφηβική ηλικία) αναπτύσσεται ένα Σωματοτροπίνωμα, τότε η αυξημένη ποσότητα Αυξητικής Ορμόνης προκαλεί εντυπωσιακές αλλαγές στην εξέλιξή του, οδηγώντας ακόμη και σε ύψος πάνω από 2,20 μέτρα. Αντίθετα, όταν ένα τέτοιο αδένωμα αρχίζει να εκκρίνει την ορμόνη αφού έχει επιτευχθεί το τελικό ύψος (σε έναν ενήλικα), τότε οι διαφορές είναι εντοπισμένες και μπορούν να παρατηρηθούν ευκρινέστερα μετά από μελέτη μιας παλαιότερης φωτογραφίας του ασθενούς (τα πιο χαρακτηριστικά σημεία που συνήθως εντοπίζονται είναι η μεγέθυνση της γλώσσας και των υπερόφρυων τόξων και η αύξηση της διαμέτρου των δακτύλων).

Συμπτώματα
----------

Οι ασθενείς που πάσχουν από γιγαντισμό εμφανίζουν ασυνήθη εξωτερικά χαρακτηριστικά: πολύ τραχέα οστά προσώπου, αύξηση της περιμέτρου της κεφαλής, παχιά μύτη και μεγάλη ανάπτυξη της κάτω γνάθου. Το πρόσωπο αυτών των ασθενών θεωρείται χαρακτηριστικό της νόσου και έχει καθιερωθεί να λέγεται **"γιγαντικό προσωπείο"**.

Εκτός από τις αλλαγές στο πρόσωπα, τα οργανικά προβλήματα είναι σοβαρότερα: μυοσκελετικά και νευρολογικά προβλήματα, όπως παραισθήσεις, κεφαλαλγίες, αρθραλγίες και αδυναμία των μυών. Άλλες, όχι πολύ σπάνιες, επιπλοκές είναι: υπέρταση, υπερμεγέθης αριστερή κοιλία της καρδιάς, μεγέθυνση των σπλάγχνων.

Οι πάσχοντες από Γιγαντισμό θεωρείται πιθανότερο απ' ό, τι ο γενικός πληθυσμός, να έχουν αυξημένη θνησιμότητα από νοσήματα του καρδιαγγειακού ή του αναπνευστικού συστήματος και του εγκεφάλου. Έχουν επίσης, αυξημένη προδιάθεση για να εμφανίσουν Σακχαρώδη Διαβήτη ή Νεφρολιθίαση και σεξουαλική δυσλειτουργία.

Αντιμετώπιση
------------

Η θεραπεία είναι δύσκολη και πολύπλοκη και αποσκοπεί κυρίως στο να συγκρατήσει την ανεξέλεγκτη εξέλιξη της ασθένειας. Σήμερα εφαρμόζεται η χειρουργική διασφηνοειδής αφαίρεση της υπόφυσης σε συνδυασμό με ακτινοθεραπεία. Φαρμακολογικά χορηγούνται ορμόνες που αντιστρατεύονται τη δράση της αυξητικής ορμόνης.

Κοινωνική ένταξη
----------------

Η ένταξη στην κοινωνία για ένα άτομο με τα υπερμεγέθη χαρακτηριστικά του γιγαντισμού δεν είναι εύκολη. Μελέτες έχουν δείξει ότι το μεγαλύτερο ποσοστό των πασχόντων από γιγαντισμό, για να καλύψουν τα έξοδά τους, ασχολούνται επαγγελματικά κυρίως με το μπάσκετ και την ηθοποιία.

Περαιτέρω διάβασμα
------------------

* Μεγαλακρία

Πηγές
-----

* Davidson's "*Παθολογία*", ιατρικές εκδόσεις Π.Χ.Πασχαλίδης, 19η έκδοση, 2005.
* McPhee, "*Παθολογική φυσιολογία*", ιατρικές εκδόσεις Λίτσας, 2η έκδοση, 2000. ISBN 960-372-035-6
Παραστατική κίνηση σχέσης πίεσης και όγκου υπό σταθερή θερμοκρασία. Νόμος του Μπόιλ
Στη θερμοδυναμική ο **Νόμος του Μπόιλ** είναι ένας από τους τρεις νόμους των αερίων.

Ιστορικό
--------

Ο Νόμος του Μπόιλ, γνωστός και σαν *νόμος Μπόιλ-Μαριότ*, πήρε το όνομά του αρχικά από τον Ιρλανδό φυσικό φιλόσοφο Ρόμπερτ Μπόιλ (*Robert Boyle*), (1627-1691), που πρώτος τον διατύπωσε και δημοσίευσε το 1662. Τον ίδιο νόμο διατύπωσε 14 χρόνια αργότερα και ο Γάλλος φυσικός Εντμέ Μαριότ (Edme Mariotte) (1620–1684), εξ ου και η διπλή ονομασία.

Ορισμός
-------

Σύμφωνα με αυτό το νόμο:

*Ο όγκος ενός αερίου είναι **αντιστρόφως ανάλογος** της πίεσης αυτού*, σε σταθερή θερμοκρασία.
Για τις μεταβολές πίεσης και θερμοκρασίας αν P1 η αρχική πίεση του αερίου, V1 ο αρχικός ειδικός όγκος του και T η σταθερή θερμοκρασία του και προκληθεί μεταβολή της πίεσης και του όγκου του σε P2 και V2 κατά τρόπο που η θερμοκρασία μείνει αμετάβλητη, τότε μεταξύ των παραπάνω στοιχείων του αερίου θα ισχύει η μαθηματική σχέση:

{\displaystyle {\frac {P\_{1}}{P\_{2}}}={\frac {V\_{2}}{V\_{1}}}} ή και ακόμη {\displaystyle \;P\_{1}V\_{1}=P\_{2}V\_{2}}

  

Το γινόμενο επομένως {\displaystyle \;PV} είναι σταθερό και ισούται με {\displaystyle \;nRT}
όπου {\displaystyle \;n} ο αριθμός των γραμμομορίων τού αερίου και {\displaystyle \;R} η παγκόσμια σταθερά των ιδανικών αερίων που στο διεθνές σύστημα μονάδων (S.I) έχει τιμή

{\displaystyle R=8,314{\frac {Joule}{mole\cdot {}^{o}\!K}}}
Αυτό σημαίνει πως αν διπλασιαστεί η πίεση ενός αερίου ο όγκος του θα υποδιπλασιαστεί και αντίστροφα, φθάνει μόνο η θερμοκρασία του να παραμένει σταθερή. Σύμφωνα με τον νόμο αυτό όταν σπρώχνεται η λαβή της αεραντλίας ποδηλάτου προς τα μέσα, μειώνεται ο όγκος του αέρα με αποτέλεσμα ν΄ αυξάνεται η πίεσή του και να διοχετεύεται πλέον με πίεση στο λάστιχο του ποδηλάτου ώστε να το αναγκάζει τούτο να φουσκώνει.

Επομένως *όταν η θερμοκρασία αερίου παραμένει σταθερά το γινόμενο μιας πίεσης του αερίου επί του αντίστοιχου ειδικού όγκου του είναι πάντοτε σταθερός αριθμός*. Η δε μαθηματική διατύπωση αυτού είναι:

{\displaystyle \qquad \qquad PV=k}
Επίδειξη για το νόμο του Μπόιλ. 
Οι παραπάνω σχέσεις ισχύουν προφανώς για 1 kg αερίου, δεδομένου ότι σ΄ αυτές υπεισέρχεται ο ειδικός όγκος του V, που παριστά τον όγκο στη μονάδα μέτρησης 1 kg αερίου. Εφαρμόζονται όμως και για περισσότερα του ενός χιλιόγραμμα με την διαφορά μόνο ότι αντί ειδικού όγκου v τοποθετείται τότε ο ολικός όγκος V του αερίου.

Αν τώρα ληφθεί υπόψη ότι ειδικός όγκος και ειδικό βάρος είναι μεγέθη αντίστροφα μεταξύ τους τότε εύκολα συνάγεται ότι η σχέση μεταξύ πιέσεων και ειδικών βαρών του αερίου θα παρίσταται από τον μαθηματικό τύπο:

:{\displaystyle {\frac {P\_{1}}{P\_{2}}}={\frac {g\_{1}}{g\_{2}}}} 
Ο τελευταίος παραπάνω τύπος αποτελεί μια άλλη έκφραση του Νόμου Boyle - Mariotte κατά την οποία: *υπό σταθερή θερμοκρασία τα ειδικά βάρη του αερίου είναι κατ΄ ευθεία ανάλογα προς τις αντίστοιχες πιέσεις αυτού*.

Ο νόμος των Boyle και Mariotte όπως και οι άλλοι νόμοι των αερίων, ισχύει επακριβώς για ιδανικά αέρια. Οι νόμοι όμως μπορούν να εφαρμοστούν σαν καλή προσέγγιση και σε πραγματικά αέρια.

Δείτε επίσης
------------

* Νόμος Γκαι-Λυσάκ
* Νόμος του Σαρλ
Ο **Γιγανοτόσαυρος** ή ***Γιγανοτιόσαυρος*** (*γιγάντια νότια σαύρα*) είναι γένος θηριόποδου δεινόσαυρου. Έζησε στην Παταγονία της νότιας Αργεντινής κατά τη *Μέση Κρητιδική* περίοδο (100-90 εκατομμύρια χρόνια πριν)

Περιγραφή
---------

Σύγκριση με άνθρωπο
Ο *Γιγανοτόσαυρος* πήρε τον τίτλο του μεγαλύτερου χερσόβιου θηρευτή από τον Τυραννόσαυρο. Νεότερες ανακαλύψεις όμως έχουν δείξει ότι θηρευτές όπως ο Σπινόσαυρος ήταν, ενδεχομένως, μεγαλύτεροι. Καθώς δεν έχουν βρεθεί ολοκληρωμένοι σκελετοί, το μήκος του εκτιμάται από 12 έως 14 μέτρα και το βάρος του από 7 έως 14 τόνους. Ο Scott Hartman υπολόγισε το μεγαλύτερο δειγμα στα 13.2 μέτρα μήκος και σε βάρος τους 8.2 τόνους (2013). Άλλοι εκδότες δίνουν ένα μήκος 13.2 μέτρα, βαρος 8.5 τόνους και ύψος 3.85 ως του γοφούς. Το τεράστιο κρανίο του είχε τρύπες που το έκαναν πιο ελαφρύ ώστε να μην τον εμποδίζει στο τρέξιμο. Τα χέρια του ήταν μικρά και είχαν τρία δάκτυλα. Ο Ρουμπέν Καρολίνι ανακάλυψε τον πρώτο σκελετό Γιγανοτόσαυρου κατά τα 2/3 πλήρη.

Φτέρωμα και δέρμα
-----------------

Ο *Γιγανοτόσαυρος* αρχικά θεωρήθηκε (όπως και άλλοι Δεινόσαυροι) ότι ήταν άτριχος και καλυμμένος με φολίδες. Νεότερα δείγματα απέδειξαν ότι ο *Γιγανοτόσαυρος* είχε φτέρωμα, τουλάχιστον κατά τα νεαρότερα στάδια της ζωής του (βλ. επίσης Τυραννόσαυρο).

Θερμορύθμιση
------------

Όπως και με τους περισσότερους δεινόσαυρους έτσι και με τον *Γιγανοτόσαυρο* υπήρχε η διαφωνία εκτοθερμικού-ενδοθερμικού (Θερμόαιμου-ψυχρόαιμου). Τελικά θεωρήθηκε ενδοθερμικό ζώο (θερμόαιμο), πράγμα που υποδηλώνει έντονο τρόπο ζωής.

Διατροφή
--------

Κρανίο *Γιγανοτόσαυρου*
Ο Γιγανοτόσαυρος ήταν σαρκοφάγος. Το κρανίο του είχε μήκος 1.95 μέτρα και τα σαγόνια του ήταν εξοπλισμένα με δόντια 25 εκατοστών, που θύμιζαν αιχμές βέλους. Έτσι μπορούσε να σκοτώνει τα θύματά του με ένα μόνο δάγκωμα. Πιστεύεται ότι οι γιγανοτόσαυροι κυνηγούσαν σε ομάδες τους τεράστιους σαυρόποδες Αργεντινόσαυρους που έζησαν επίσης στην Παταγονία.

Παραπομπές
----------

1. ↑  Molina-Pérez & Larramendi, Rubén & Asier (2016). *Récords y curiosidades de los dinosaurios Terópodos y otros dinosauromorfos*. Barcelona, Spain: Larouse. σελ. 262.
2. ↑  Steve Parker "The complete book of DINOSAURS"
Το ***Όλα Χάθηκαν*** (αγγλικά: *All Is Lost*‎) είναι δραματική ταινία επιβίωσης του 2013 που γράφτηκε και σκηνοθέτησε ο Τζ. Σ. Τσάντορ. Η ταινία ασχολείται με τον Ρόμπερτ Ρέντφορντ ως άνθρωπο που χάθηκε στη θάλασσα. Ο Ρέντφορντ είναι το μοναδικό μέλος του cast και η ταινία έχει πολύ λίγα λόγια. Η ταινία αυτή είναι η δεύτερη μεγάλου μήκους του Τσάντορ, μετά από το "Ο δρόμος του χρήματος" του 2011. Διαγωνίστηκε με τον ανταγωνισμό στο Φεστιβάλ Κινηματογράφου των Καννών το 2013.

Ανάμεσα σε πολλές διακρίσεις, η ταινία ήταν υποψήφια για Όσκαρ Καλύτερου Μοντάζ ήχου (Steve Boeddeker και Richard Hymns) και κέρδισε το βραβείο Χρυσή Σφαίρα καλύτερης πρωτότυπης μουσικής (Άλεξ Ίμπερτ). Ο Ρέντφορντ ήταν υποψήφιος επίσης για την Χρυσή Σφαίρα Καλύτερου Α' Ανδρικού Ρόλου σε δραματική ταινία. Ωστόσο κέρδισε το βραβείο της Ένωσης Κριτικών Κινηματογράφου της Νέας Υόρκης και στην κατηγορία Καλύτερου Α' Ανδρικού Ρόλου

Παραπομπες
----------

1. ↑  (Τσεχικά) *Česko-Slovenská filmová databáze*. 2001.
2. ↑  *Freebase Data Dumps*. Google.
3. ↑  (Αγγλικά) *Internet Movie Database*. www.imdb.com/title/tt2017038/releaseinfo. Ανακτήθηκε στις 17  Αυγούστου 2016.
4. ↑  Crompton, Sarah (December 19, 2013). «The making of All is Lost: 'Robert Redford lied to me'». *The Daily Telegraph*.. Ανακτήθηκε στις June 23, 2014.

Εξωτερικοι συνδεσμοι
--------------------

* Επίσημος ιστότοπος
* *Όλα Χάθηκαν*   στην IMDb
* *Όλα Χάθηκαν* στο Box Office Mojo
* *Όλα Χάθηκαν* στο Rotten Tomatoes
* *Όλα Χάθηκαν* στο Metacritic
* *Όλα Χάθηκαν* στο AllMovie
Ο **νόμος του τετραγώνου-κύβου** είναι ένα θεώρημα των μαθηματικών, το οποίο βρίσκει εφαρμογές σε πολλά επιστημονικά πεδία, όπως η μηχανική και η βιομηχανική, και περιγράφει τη σχέση μεταξύ του εμβαδού και του όγκου καθώς το σχήμα αλλάζει μέγεθος. Διατυπώθηκε πρώτη φορά το 1638 από τον Γαλιλαίο στο έργο του «Δύο Νέες Επιστήμες».

Το θεώρημα αυτό μας λέει ότι καθώς το σώμα μεγαλώνει σε μέγεθος, ο όγκος του μεγαλώνει πιο γρήγορα από το εμβαδόν της επιφάνειάς του.

Ορισμός
-------

Το θεώρημα διατυπώνεται ως εξής:

«Όταν ένα σώμα υφίσταται αναλογική αύξηση του μεγέθους του, το νέο εμβαδόν της επιφάνειάς του είναι ανάλογο του τετραγώνου του συντελεστή αναλογίας και ο νέος όγκος του είναι ανάλογος με τον κύβο του συντελεστή αναλογίας»

Στη γλώσσα των μαθηματικών αυτό εκφράζεται:

{\displaystyle A\_{2}=A\_{1}\cdot c^{2}} και {\displaystyle V\_{2}=V\_{1}\cdot c^{3}}

όπου **c** ο συντελεστής αναλογίας για τον οποίο ισχύει ότι {\displaystyle c={\frac {\ell \_{2}}{\ell \_{1}}}}

{\displaystyle A\_{1}} το εμβαδόν επιφάνειας του αρχικού σώματος 

{\displaystyle A\_{2}} το εμβαδόν επιφάνειας του νέου σώματος

{\displaystyle V\_{1}} ο όγκος του αρχικού σώματος

{\displaystyle V\_{2}} ο όγκος του νέου σώματος

{\displaystyle \ell \_{1}} το αρχικό μήκος κάποιας διάστασης του σώματος 

{\displaystyle \ell \_{2}} το νέο μήκος της αντίστοιχης διάστασης 

Για παράδειγμα, ένας κύβος με ακμή 1 cm έχει εμβαδόν επιφάνειας 6 cm2 και όγκο 1 cm3. Αν όλες οι διαστάσεις του κύβου πολλαπλασιαστούν επί 2, το νέο εμβαδόν της επιφάνειάς του θα είναι 24 cm2 και νέος όγκος του θα είναι 8 cm3.

Το θεώρημα αυτό γενικεύεται για κάθε στερεό σώμα.

Παραπομπές
----------

1. ↑  David H. Allen. «"How Mechanics Shaped the Modern World"». *"How Mechanics Shaped the Modern World"*.
Η ***Γιγουέν Λεϊτζού***(Κινεζικά: 藝文類聚, πινγίν: Yìwén Lèijù, κυριολεκτικά: "Συλλογή Λογοτεχνίας Διευθετημένη ανά Κατηγορίες") είναι μια Κινεζική εγκυκλοπαίδεια λεϊσού που ολοκληρώθηκε κατά τη διάρκεια της Δυναστείας Τανγκ, από τον καλλιγράφο Ουγιάνγκ Σουν. 

Χωρίζεται σε 47 τμήματα και πολλές υποενότητες. Καλύπτει όλα τα θέματα και περιέχει πολλά αποσπάσματα από παλαιότερα έργα, από τα οποία πολλά έχουν χαθεί εδώ και καιρό. Επικαλείται, επίσης, τις πηγές της. Ολοκληρώθηκε από τον Ουγιάνγκ Σουν το 624. Άλλοι συνεισφέροντες ήταν οι Λίνγκχου Ντεφέν και Τσεν Σούντα.

Παραπομπές
----------

1. ↑  Wilkinson, *Chinese history: a manual*, p. 603.

Εξωτερικοί σύνδεσμοι
--------------------

* Κατάλογος της Βιβλιοθήκης Ρίτσι
* *Γιγουέν Λεϊτζού* "Συλλογή Διάφορων Θεμάτων από Κλασικά και άλλη Λογοτεχνία" — Chinaknowledge.de.
Να μη συγχέεται με Νόμος του Μέρφι.
Ο **Νόμος του Μέφρι** (Eναλλακτική γραφή: Νόμος του Μέφρυ. Αγγλικά: Muphry's Law) είναι ένα απόφθεγμα σύμφωνα με το οποίο «Εάν σπεύσετε να ασκήσετε κακοπροαίρετη κριτική επάνω σε ένα λάθος που έκανε κάποιος, θα κάνετε κι εσείς οι ίδιοι κάποιο λάθος μέσα στην κριτική σας». Το όνομα του νόμου αυτού είναι ένας εκούσιος αναγραμματισμός του «Νόμου του Μέρφι».

Ο νόμος αυτός έχει ευρεία εφαρμογή, ειδικά στην εποχή του Διαδικτύου και των μέσων κοινωνικής δικτύωσης. Συγκεκριμένα, παρατηρείται το φαινόμενο κατά το οποίο πολλοί χρήστες, επάνω στη βιασύνη τους να καταδείξουν και να καυτηριάσουν ένα λάθος του συνομιλητή τους, διαπράττουν ένα νέο σφάλμα, ενίοτε ακόμη σοβαρότερο από αυτό που προσπαθούν να κριτικάρουν.

Κατά καιρούς έχουν διατυπωθεί διάφορες παραλλαγές του ανωτέρω νόμου, μεταξύ άλλων:

* Νόμος του Χάρτμαν
* Σιδηρούς νόμος της λεπτολογίας

ενώ στο ελληνικό Διαδίκτυο έχει διατυπωθεί από τον Νίκο Σαραντάκο και ως «Νόμος του Μπούμερανγκ».

Παραπομπές
----------

1. ↑  «Hartman's Law Confirmed Again». 4 Απριλίου 2005. Ανακτήθηκε στις 13 Φεβρουαρίου 2009.
2. ↑  «Language Log: Who is the decider?». Itre.cis.upenn.edu. 26 Απριλίου 2006. Ανακτήθηκε στις 13 Δεκεμβρίου 2011.
3. ↑  «Ο Νόμος του Μπούμερανγκ».
4. ↑  «Ο Άγιος Μέφρυ».
Το **Γιε**(Βιρμανικά: ရေးမြို့, ΔΦΑ: [jé mjo̰], Μον: ဍုၚ်ရေဝ်) είναι πόλη στο νότιο άκρο της Πολιτείας Μον στην Μιανμάρ (Βιρμανία). Είναι η κύρια πόλη του δήμου Γιε στην Επαρχία Μαουλαμγίνε. Η πόλη βρίσκεται κατά μήκος του ποταμού Γιε, καθώς καταλήγει στο Κόλπο του Μαρταμπάν, και περιβάλλεται από τους Λόφους Τενασερίμ στα ανατολικά. Έχει ζεστό, μέτριο καιρός. Η οικονομία της πόλης βασίζεται κυρίως στην παραγωγή καρυδιού μπετέκ και καουτσούκ, την αλιείας, τη παραγωγής και το εμπόριο. Βρίσκεται στην σιδηροδρομική γραμμή Μαουλαμγιάινγκ-Νταουέι, και έχει ένα λιμάνι. Η πλειοψηφία των ανθρώπων είναι εθνικοί Μον. Το Γιε είναι κέντρο για την εκπαίδευση της γλώσσας Μον. 

Υπήρξε μια πλημμύρα, τον Αύγουστο του 2011 μετά από ένα χείμαρρο βροχής (12.6 ίντσες στις 1 Αυγούστου 2011). 2.000 σπίτια πλημμύρισαν και ορισμένα σχολεία και αγορές ήταν κλειστές.

Αθλητισμός
----------

Στην παραλία Φα Γιαρ Ταούνγκ ή Πιν Λάε Γουά, υπάρχει ένα αναρριχητικό πεδίο που αναπτύχθηκε από το Σύλλογο Τεχνικής Αναρρίχησης της Μιανμάρ το 2015.

Κλίμα
-----

Το Γιε έχει τροπικό κλίμα μουσώνων (τύπος Am της κλιματικής ταξινόμησης Κέππεν). Οι θερμοκρασίες είναι υψηλές όλο το χρόνο, ωστόσο οι μέγιστες θερμοκρασίες στους μήνες των μουσώνων επηρεάζονται από την έντονη συννεφιά και την βροχή. Υπάρχει ξηρή εποχή (Νοέμβριος–Απρίλιος) και υγρή περίοδος το καλοκαίρι (Μάιος–Οκτώβριος). Καταρρακτώδεις βροχές πέφτουν από τον Ιούνιο έως το Σεπτέμβριο, και σημειώνονται πάνω από 1.200 χιλιοστά βροχής μόνο τον Αύγουστο. 

| Κλιματικά δεδομένα Ye |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 31.7 | 33.0 | 33.8 | 34.6 | 30.0 | 29.2 | 28.5 | 28.4 | 29.5 | 30.5 | 31.5 | 31.8 | 31,04 |
| Μέση Ελάχιστη °C (°F) | 16.9 | 17.3 | 19.0 | 21.5 | 22.3 | 22.0 | 21.6 | 21.8 | 21.9 | 21.4 | 20.4 | 17.9 | 20,33 |
| Υετός mm (ίντσες) | 5 | 3 | 11 | 57 | 476 | 1.076 | 692 | 1.261 | 733 | 259 | 57 | 11 | 4,641 |
| *Πηγή: NOAA (1961-1990)*  |

Δείτε επίσης
------------

* Πολιτεία Μον

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Μαΐου 2013. Ανακτήθηκε στις 24 Σεπτεμβρίου 2017.
2. ↑
3. ↑  «Ye Climate Normals 1961-1990». National Oceanic and Atmospheric Administration. Ανακτήθηκε στις 12 Ιανουαρίου 2013.
Συντεταγμένες: 36°53′27.700″N 38°21′13.000″E﻿ / ﻿36.89102778°N 38.35361111°E﻿ / 36.89102778; 38.35361111

Η **Αΐν αλ-Αράμπ** (κουρδικά: Kobanê‎ [koˈbaːne], αραβικά: كوباني‎, κλασικά συριακά: ܟܘܒܐܢܝ‎), είναι πόλη της βόρειας Συρίας, η οποία συχνά είναι πεδίο συγκρούσεων ανάμεσα στις δυνάμεις του Συριακού Κουρδιστάν και του Ισλαμικού Κράτους.

Στην απογραφή του 2004 είχε πληθυσμό 44.821 κατοίκων. Η πλειοψηφία αυτών των κατοίκων είναι Κούρδοι, ενώ το υπόλοιπο μέρος του πληθυσμού αποτελείται από Άραβες (5%), Τουρκμένους (5%) και Αρμένιους (1%).

Εξαιτίας του Συριακού Εμφυλίου Πολέμου η πόλη πέρασε στον έλεγχο της κουρδικής πολιτοφυλακής (YPG) το 2012. Το 2014, ανακηρύχθηκε ως διοικητικό κέντρο του Καντονιού Κομπανέ του Συριακού Κουρδιστάν. Τα τελευταία χρόνια διεξάγεται η Πολιορκία του Κομπάνι από τους τζιχαντιστές του Ισλαμικού Κράτους. Η Μανμπίτζ και το Κομπάνι πέρασαν στο καθεστώς

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140978421
* LCCN: nb2007017878
* GND: 1077004257
* NKC: ge904307

 |

 |
Ο **Γιάννης Δρίτσας** (γεν. 10 Σεπτεμβρίου 1968) είναι Έλληνας ηθοποιός και σκηνοθέτης.

Βιογραφικό
----------

Γεννήθηκε στις 10 Σεπτεμβρίου του 1968 στην Καλαμάτα όπου και μεγάλωσε. Το 1990 εγκαταστάθηκε στην Αθήνα ξεκινώντας σπουδές πάνω στο αντικείμενο της φυσικοθεραπείας. Παράλληλα ασχολήθηκε με το χορό ενώ το 1994 πέρασε στη Σχολή Καλών Τεχνών Θεσσαλονίκης. Τελικά αποφάσισε να σπουδάσει υποκριτική και να γίνει ηθοποιός.

Εμφανίστηκε για πρώτη φορά στο θέατρο στο έργο "*Suburbia*" του Μπογκόζιαν στο θέατρο Φούρνος με σκηνοθέτη την Ελένη Σκότη τη σεζόν 1998-1999. Έκανε το τηλεοπτικό του ντεμπούτο τη σεζόν 1999-2000 κερδίζοντας τον πρωταγωνιστικό ρόλο στη νέα τότε καθημερινή σειρά του Mega Channel *Για μια θέση στον ήλιο*. Εκεί υποδύθηκε τον *Αλέξανδρο Κασιμάτη* ένα γόνο μίας πλούσιας οικογένειας που ερωτεύεται μία κοπέλα λαϊκής καταγωγής. Τη σεζόν 2003-2004 επέστρεψε τηλεοπτικά παίζοντας στην κωμική σειρά *Αμαρτίες γονέων* μαζί με τη Χρυσούλα Διαβάτη και τον Κώστα Βουτσά ενώ την ίδια περίοδο εμφανίστηκε στις σειρές *Η Νταντά* και *Επτά Θανάσιμες Πεθερές*. Ακολούθησε ο ρόλος του *Λάμπη* στο πρώτο κύκλο της σειράς *Βέρα στο δεξί* ενώ από το 2005 μέχρι το 2007 υποδύθηκε τον *Σπύρο* στην κωμική σειρά του ANT1 *Θα βρεις το δάσκαλό σου*. Τη σεζόν 2007-2008 πρωταγωνίστησε στην καθημερινή σειρά του ANT1 *Έρωτας* ενώ έκανε guest εμφανίσεις στη σειρά *Φίλα το βάτραχό σου*. Τη σεζόν 2008-2009 εμφανίστηκε στη σειρά *Λόλα* ενώ υπήρξε συμπαρουσιαστής της Βίκυς Καγιά στην εκπομπή *Πρωινός καφές*. Από το 2011 μέχρι το 2013 υποδύθηκε τον καθηγητή *Γρηγόρη Γιατράκο* στην καθημερινή σειρά του Mega Channel *Κλεμμένα Όνειρα*.

Τα τελευταία χρόνια ασχολείται κυρίως με το θέατρο και τη σκηνοθεσία.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1999-2002 | Για μια θέση στον ήλιο | MEGA | Αλέξανδρος Κασιμάτης | Πρωταγωνιστικός Ρόλος |
| 2003-2004 | Αμαρτίες γονέων | MEGA | Τάκης | Πρωταγωνιστικός Ρόλος |
| 2004 | Η Νταντά | MEGA | κλέφτης | 1 επεισόδιο |
| Επτά Θανάσιμες Πεθερές | MEGA | Μάνος Παπακώστας | Επεισόδιο: "Η Τιμωρός Πεθερά" |
| 2004-2005 | Βέρα στο δεξί | MEGA | Λάμπης Καρυπίδης | Πρωταγωνιστικός Ρόλος |
| 2005-2007 | Θα βρεις το δάσκαλό σου | ANT1 | Σπύρος Περτούλιας | Πρωταγωνιστικός Ρόλος |
| 2007-2008 | Έρωτας | ANT1 | Ρένος Δούκας | Πρωταγωνιστικός Ρόλος |
| Φίλα το βάτραχό σου | ANT1 | Κώστας Σαράντης | 7 επεισόδια |
| 2008-2009 | Λόλα | ANT1 | Άλεξ | 16 επεισόδια |
| 2009 | Πρωινός καφές | ANT1 | Ο Ίδιος | Συμπαρουσιαστής |
| 2011-2013 | Κλεμμένα Όνειρα | MEGA | Γρηγόρης Γιατράκος | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2001 | Μια μέρα τη νύχτα |  |
| 2004 | Αλεμάγια | Δημήτρης |
| 2007 | Δυο φορές τώρα |  |

Παραπομπές
----------

1. ↑  «Γιάννης Δρίτσας: Όσα πρέπει να γνωρίζετε». yupiii.gr. 15 Απριλίου 2009. Ανακτήθηκε στις 29 Σεπτεμβρίου 2020.
Ο **Γιαρόσουαφ Στουντζίζμπα** (πολωνικά: Jarosław Studzizba) (γενν. 28 Οκτωβρίου 1955) είναι Πολωνός πρώην ποδοσφαιριστής, ο οποίος αγωνιζόταν ως μέσος. Έπαιξε στα κορυφαία εθνικά πρωταθλήματα της Πολωνίας, της Γερμανίας, της Αυστρίας και του Βελγίου.

Σταδιοδρομία
------------

Γεννημένος στη Νίσα, ο Στουντζίζμπα ξεκίνησε να παίζει ποδόσφαιρο με την τοπική του ομάδα Πολόνια Νίσα. Το 1973 εντάχθηκε στην Όντρα Οπόλε, κάνοντας το ντεμπούτο του στην Εκστρακλάσα, την κορυφαία κατηγορία της Πολωνίας. Αφού η Όντρα υποβιβάστηκε στο τέλος της σεζόν, εντάχθηκε στην Γκούρνικ Ζάμπζε. Έκανε το ντεμπούτο του με την ομάδα στις 28 Σεπτεμβρίου 1978, παίζοντας στην ήττα εναντίον της Γκβάρντια Βαρσοβίας. Έκανε 33 εμφανίσεις στο πρωτάθλημα ενώ ήταν στην Γκούρνικ, εμφανιζόμενος και στο Κύπελλο ΟΥΕΦΑ. Στη συνέχεια πέρασε μικρά διαστήματα με την Πολόνια Μπίτομ και την Πολόνια Βαρσοβίας, πριν βρεθεί στη Λέχια Γκντανσκ. Έκανε το ντεμπούτο του στη Λέχια στις 18 Μαρτίου 1979, παίζοντας 13 φορές στο πρωτάθλημα για τη Λέχια εκείνη τη σεζόν. Σε διάστημα δυόμισι σεζόν, ο Στουντζίζμπα πραγματοποίησε 53 εμφανίσεις στο πρωτάθλημα και σημείωσε 10 γκολ για τη Λέχια.

Στη συνέχεια, ο Στουντζίζμπα και η οικογένειά του μετακόμισαν στη Γερμανία, μένοντας με την οικογένεια της συζύγου του. Ενώ ήταν στη Γερμανία έπαιζε με την Άιντραχτ Μπράουνσβαϊγκ, παίζοντας στην Μπούντεσλιγκα για τον σύλλογο. Έκανε 51 συμμετοχές και σημείωσε 9 γκολ στην κορυφαία κατηγορία της Γερμανίας. Η επόμενη μετακίνησή του ήταν στην Αυστρία, παίζοντας στην Αούστρια Σάλτσμπουργκ. Στην πρώτη του σεζόν έκανε 27 εμφανίσεις στην πρώτη κατηγορία της Αυστρίας, παίζοντας στη δεύτερη κατηγορία με τον σύλλογο μετά τον υποβιβασμό. Μετά τις δύο σεζόν του στην Αυστρία μετακόμισε στο Βέλγιο, παίζοντας αρχικά με την Γουίντερσλαγκ, την ομάδα που αργότερα θα γινόταν η Γκενκ. Ακολούθησαν πορείες με τις Χάσελτ, Νιροετέρεν και Βέλεν, με τον Στουντζίζμπα να αποσύρεται από το ποδόσφαιρο το 1994.

Παραπομπές
----------

1. ↑  «Jarosław Studzizba». *wikigornik.pl*.
2. ↑  «1978/79 II Liga - Gr. zachodnia». *lechia.net*.
3. ↑  «1980/81 II Liga - Gr. I». *lechia.net*.
4. ↑  «Jarosław Studzizba: Z opolskiej "Odry" do Genku». *historia-odry.opole.pl*.
5. ↑  «JAROSLAV STUDZIZBA - WETTBEWERBE». *fussballdaten.de*.
Ο **Ντράγκουτιν Ζελένοβιτς** (*σερβικά : Dragutin Zelenović*), γεννημένος στο Σίριγκ το 1928, καθηγητής στην σχολή τεχνικών επιστημών στο Νόβισαντ, μέλος της Σερβικής ακαδημίας και πρώην πρωθυπουργός της Σερβίας.

Διετέλεσε πρύτανης του πανεπιστημίου του Νόβισαντ, καθώς και ένας εκπρόσωπος της SAP στη προεδρία της Σοσιαλιστικής Ομοσπονδιακής Δημοκρατίας της Γιουγκοσλαβίας. Εξελέγη το 1987 μέλος της Σερβικής ακαδημίας επιστημών και τεχνών και το 1991 μόνιμο μέλος. Το 1991 έγινε μέλος του Σοσιαλιστικού κόμματος της Σερβίας.

Στην εθνική συνέλευση της 15ης Ιανουαρίου του 1991 εξελέγη ο πρώτος πρωθυπουργός της Δημοκρατίας της Σερβίας μετά την διάλυση της Γιουγκοσλαβίας, μετά από πρόταση του Σλόμπονταν Μιλόσεβιτς και μετά τη νίκη του σοσιαλιστικού κόμματος στις εκλογές του Δεκεμβρίου 1990.

Η κυβέρνηση Ζλένοβιτς μετά από διαδηλώσεις στο Βελιγράδι που διοργανώθηκαν από τον Βουκ Ντράσκοβιτς τον Μάρτιο του 1991 έχασε την υποστήριξη των κορυφαίων στελεχών του κόμματος. Τον Ιούνιο του 1991 η αντιπολίτευση ζήτησε τον σχηματισμό νέας κυβέρνησηςκαι ο Ζελένοβιτς στις 11 Δεκέμβριου του 1991 παραιτήθηκε και αντικαταστάθηκε από τον Ράντομαν Μπόζοβιτς.

Πηγές
-----

* \* Βιογραφία του στη SANU[*νεκρός σύνδεσμος*]

Εξωτερικοί σύνδεσμοι
--------------------

* Πολυμέσα σχετικά με το θέμα  Dragutin Zelenović στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 28683738
* LCCN: n89662388
* ISNI: 0000 0000 3305 2377

 |

 |
Ο **Αθλητικός Όμιλος Θησέας Ζωγράφου** είναι ελληνικό αθλητικό σωματείο με έδρα τον δήμο Ζωγράφου Αττικής. Με επίσημο έτος ίδρυσης το 1994, αποτελεί ένα από τα πιο δραστήρια σωματεία ποδηλασίας στην Ελλάδα, με επιτυχίες τόσο εντός συνόρων όσο και στο εξωτερικό. Εκτός από την ποδηλασία, ο όμιλος καλλιεργεί το άθλημα του τριάθλου, ενώ παλαιότερα (για 3 περίπου χρόνια) λειτούργησε και τμήμα αντιπτέρισης.

Η ομάδα ποδηλασίας των ανδρών αναδείχθηκε πρωταθλήτρια Ελλάδος τα έτη 2009 και 2008 στην Ομαδική Καταδίωξη Πίστας. Είναι επίσης, πρωταθλήτρια Ελλάδος στην ομαδική χρονομέτρηση ποδηλασίας δρόμου, το 2008. 8 ποδηλάτες του σωματείου είναι μέλη της επαγγελματικής ποδηλατικής ομάδας Team Worldofbike.Gr

Εκτός από την ανδρική ομάδα, το σωματείο διατηρεί αξιόλογη ομάδα γυναικών, ομάδες εφήβων, παίδων και παμπαίδων και ακαδημία προετοιμασίας για νεαρούς ποδηλάτες 8-12 ετών.
Ο **Αθλητικός Όμιλος Ζέας** (**Α.Ο. Ζέας**) είναι αθλητικός σύλλογος με έδρα την περιοχή του λιμένα Ζέας (Πασαλιμάνι) του Πειραιά. Επίσημο έτος ίδρυσης του συλλόγου είναι το 1977 και χρώματά του το μπλε και το λευκό. Δραστηριοποιείται στο άθλημα του ποδοσφαίρου και είναι μέλος της Ε.Π.Σ. Πειραιά. Υψηλότερη επίδοση του συλλόγου είναι η συμμετοχή του στην Δ' Εθνική κατηγορία. Από το 2016 ο σύλλογος είναι ανενεργός.

Ο σύλλογος προέκυψε το 1984 έπειτα από συγχώνευση του Α.Ο. Πασαλιμανίου (ο οποίος προήλθε από συγχώνευση του Θρίαμβου και Αστέρα Πασαλιμανίου το 1982) και του Α.Ο. Κρίτωνα. Η συγχώνευση αυτή εγκρίθηκε από την Ε.Π.Ο. τον Σεπτέμβριο του ίδιου έτους. Την περίοδο 1987-88 κατέκτησε το πρωτάθλημα του 2ου ομίλου Πειραιά και κέρδισε την άνοδο στην Δ' Εθνική. Στο πρωτάθλημα της Δ' Εθνικής αγωνίστηκε τις επόμενες 3 χρονιές (1988-89, 1989-90 και 1990-91) όποτε και την τελευταία υποβιβάστηκε και έκτοτε συνέχισε να αγωνίζεται στο τοπικό πρωτάθλημα του Πειραιά. Το 1996 ο Α.Ο. Ζέας μετονομάστηκε σε Ηρακλή Πειραιά και το 2011 επανήλθε η ονομασία του. Το 2016, έπειτα τη λήξη της σεζόν 2015-16 και τον υποβιβασμό στην Γ' κατηγορία του τοπικού πρωταθλήματος, ο σύλλογος αποσύρθηκε και έκτοτε παραμένει ανενεργός.

Πορεία στη Δ' Εθνική
--------------------

| Περίοδος | Θέση |
| --- | --- |
| 1988-1989 | 16η |
| 1989-1990 | 18η |
| 1990-1991 | 18η  |

Παραπομπές
----------

1. ↑  Ε.Π.Σ.Πειραιά:ΑΟ ΖΕΑΣ Αρχειοθετήθηκε 2017-06-27 στο Wayback Machine. epspeir.gr
2. ↑  εφ. Αθλητική Ηχώ, 22/9/1982, σελ. 3
3. ↑  εφ. Αθλητική Ηχώ, 9/6/1985, σελ. 5
4. ↑  εφ. Αθλητική Ηχώ, 27/7/1984, σελ. 2
5. ↑  εφ. Αθλητική Ηχώ, 22/9/1984, σελ. 2
6. ↑  Greece - List of Fourth Level Final Tables, rsssf.com
7. ↑  Α.Ο. Ζέας από Ηρακλής Πειραιά Αρχειοθετήθηκε 2021-03-06 στο Wayback Machine. onsports.gr
8. ↑  Τέλος εποχής για τον ΑΟ Ζέας Αρχειοθετήθηκε 2016-07-27 στο Wayback Machine. stoplekto.gr
Ο όρος **νόμος- πλαίσιο** είναι τεχνικός όρος του ελληνικού Συνταγματικού Δικαίου.

Η έννοια του "νόμου- πλαισίου" προκύπτει από το άρθρο 43 §4 του Συντάγματος της Ελλάδας, το οποίο έχει ως εξής: "Με νόμους που ψηφίζονται από την Ολομέλεια της Βουλής μπορεί να παρέχεται εξουσιοδότηση έκδοσης κανονιστικών διαταγμάτων για τη ρύθμιση των θεμάτων που καθορίζονται σε αυτούς σε γενικό πλαίσιο. Με τους νόμους αυτούς χαράζονται οι γενικές αρχές και οι κατευθύνσεις της ρύθμισης που πρέπει να ακολουθηθεί και τίθενται χρονικά όρια για τη χρήση της εξουσιοδότησης". Συνεπώς, νόμος-πλαίσιο είναι ένας τυπικός νόμος στον οποίο καθορίζονται οι γενικές αρχές και οι κατευθύνσεις του προς ρύθμιση θέματος και περαιτέρω με αυτόν παρέχονται νομοθετικές εξουσιοδοτήσεις για έκδοση κανονιστικών προεδρικών διαταγμάτων, με τα οποία θα ολοκληρώνεται η συνολική ρύθμιση του θέματος. Ο νόμος- πλαίσιο πρέπει να ψηφίζεται από την Ολομέλεια της Βουλής και με αυτόν τίθενται χρονικά όρια προς την εκτελεστική λειτουργία (Πρόεδρο της Δημοκρατίας, Κυβέρνηση) για την χρήση της παρεχομένης νομοθετικής εξουσιοδότησης.

Παραδείγματα νόμων-πλαισίων
---------------------------

Ο πιο γνωστός νόμος-πλαίσιο ήταν για χρόνια ο ν. 1268/1982 που αφορούσε τη ρύθμιση θεμάτων της ανώτατης παιδείας και των πανεπιστημιακών σπουδών. 
Ένας σχετικά πρόσφατος νόμος που έχει την ιδιότητα νόμου-πλαισίου είναι ο ν. 3845/2010, με τον οποίο θεσπίσθηκαν τα πρώτα αναγκαία μέτρα , ύστερα από την προσφυγή της χώρας στον μηχανισμό στήριξης της ελληνικής οικονομίας από τις χώρες μέλη του ευρώ, την Ευρωπαϊκή Κεντρική Τράπεζα και το Διεθνές Νομισματικό Ταμείο.

Άλλο παράδειγμα νόμου-πλαισίου είναι το άρθρο 2 του ν. 945/1979. Με αυτόν κυρώθηκε η συνθήκη προσχώρησης στις Ευρωπαϊκές Κοινότητες. Με το άρθρο αυτό δόθηκε η αρμοδιότητα του ά. 43§4 Σ για την έκδοση κανονιστικών διαταγμάτων που αφορούν αφενός την εφαρμογή των πράξεων που είχαν ήδη εκδοθεί και αφετέρου την προσαρμογή της ελληνικής νομοθεσίας προς τους κανόνες δικαίου που έχουν θεσπιστεί με τις πράξεις αυτές.

Δείτε επίσης
------------

* Νομοπαραγωγική διαδικασία
* Προεδρικό διάταγμα
Μετατοπίσεις που προκύπτουν από διάφορες καταστάσεις αποσύνθεσης ενός ραδιονουκλεϊδίου. Κάθετη: ατομικό αριθμό Ζ, Οριζόντια: αριθμός νετρονίων Ν
Ο **Νόμος ραδιενεργού μετατόπισης** αποτελεί μία αρχή στη πυρηνική φυσική και πυρηνική χημεία που διατυπώθηκε για πρώτη φορά το 1913.

Σύμφωνα με τον νόμο αυτό η ραδιενεργός διάσπαση άλφα, ή η ραδιενεργός διάσπαση βήτα σχηματίζουν θυγατρικά προϊόντα των οποίων ο ατομικός αριθμός διαφέρει κατά δύο ή μία μονάδες αντίστοιχα των μητρικών στοιχείων. Συγκεκριμένα στη πρώτη περίπτωση μειώνεται κατά δύο μονάδες, ενώ στη δεύτερη αυξάνεται κατά μία μονάδα. Παράλληλα ο μαζικός αριθμός στη πρώτη περίπτωση μειώνεται κατά 4 μονάδες, στη δε δεύτερη παραμένει ο ίδιος. Αυτό σημαίνει ότι κατά τις διασπάσεις αυτές λαμβάνει χώρα μεταστοιχείωση με συνέπεια τα θυγατρικά προϊόντα να καταλαμβάνουν στον περιοδικό πίνακα θέση μετατοπισμένη από εκείνη των μητρικών τους στοιχείων (ραδιοϊσοτόπων).

Παραδείγματα
------------

α) Παράδειγμα διάσπασης άλφα: {\displaystyle {}\_{92}^{238}{\text{U}}\to {}\_{90}^{234}{\text{Th}}}, β) Παράδειγμα διάσπασης βήτα: {\displaystyle {}\_{82}^{212}{\text{Pb}}\to {}\_{83}^{212}{\text{Bi}}}

Ιστορικό
--------

Τον νόμο αυτό διατύπωσαν ο Πολωνοεβραίος φυσικό και πυρηνικός χημικός Κάζιμιρ Φάγιανς και ο Άγγλος ραδιοχημικός Φρέντερικ Σόντυ, ασχολούμενοι μεμονωμένα ο καθένας. Προς τιμή αυτών ο νόμος της ραδιενεργού μετατόπισης είναι γνωστός και με τα ονόματά τους ως **Νόμος Φάγιανς - Σόντυ**.

Πηγές
-----

* Εγκυκλοπαίδεια Πάπυρος Larousse Britannica" τομ.42ος, σελ.29
Ο **Νικήτας** (λατινικά : *Niceta*), ήταν αρχιεπίσκοπος της Νεαπόλεως από το 962 έως το 966 ή το 981

Τίποτα δεν είναι γνωστό για την πρότερη ζωή του Νικήτα αλλά και για την θητεία του. Ανήλθε στον επισκοπικό θρόνο της Νάπολης μετά τον Αθανάσιο Γ΄. Ο Νικήτας πιστεύεται ότι ήταν ο πρώτος αρχιεπίσκοπος της Νάπολης, ήδη ήταν επίσκοπος όταν η επισκοπή το 969 ανήλθε σε αρχιεπισκοπή, η πρώτη ιστορικά επισκοπή της Ιταλικής χερσονήσου που ανήλθε σε αρχιεπισκοπή. Ιστορικά ήταν ο 51ος επίσκοπος Νάπολης και ο 1ος αρχιεπίσκοπος Νάπολης.

Διάδοχός του στον αρχιεπισκοπικό θρόνο ήταν πιθανότατα ο Σέργιος Β΄ ή ο Γρηγόριος.

|  |  |  |
| --- | --- | --- |
| ΠροκάτοχοςΑθανάσιος Γ΄ | **Αρχιεπίσκοπος Νάπολης**962 - 966 | ΔιάδοχοςΓρηγόριος |

Παραπομπές
----------

1. 1 2 3  Cronotassi dei Vescovi, Chiesa di Napoli
2. 1 2  Francesco Ceva Grimaldi (marchesi di Pietracatella.), Memorie storiche della città di Napoli,σελ. 651
3. 1 2  Zigarelli D. M. Biografie dei vescovi e arcivescovi della Chiesa di Napoli, Napoli, Stabilimento tipografico di G. Gioja, 1861, page 32—34
4. ↑  Francesco Ceva Grimaldi · 1857, Della città di Napoli dal tempo della sua fondazione sino al ...σελ. 649
Ο **γάτος** (επιστημονική ονομασία *Scyliorhinus stellaris* - *Σκυλιόρινος ο αστρικός*) είναι το μεγαλύτερο είδος της οικογένειας των Σκυλιορινίδων. Απατάνται στο βορειοανατολικό Ατλαντικό, συμπεριλαμβανομένης της Μεσογείου. Γενικά βρίσκονται ανάμεσα βράχια ή φύκη σε βάθος 20 με 60 μέτρων. Φτάνουν σε μήκος τα 1,6 μέτρα. Ο γάτος έχει ισχυρό σώμα με ευρύ, στρογγυλευμένο κεφάλι και δύο ραχιαία πτερύγια τοποθετημένα πολύ πίσω. Μοιράζεται το ενδιαίτημά του με το πιο κοινό Scyliorhinus canicula, με το οποίο μοιάζει σε εμφάνιση, αλλά μπορεί να διακριθεί κάθως έχει μεγαλύτερες κηλίδες και ρινικά πτερύγια που δεν καλύπτουν το στόμα.

Οι γάτοι είναι νυκτόβια ζώα και γενικά κρύβονται μέσα μικρές τρύπες κατά τη διάρκεια της ημέρας, και συχνά διαβιεί με άλλα μέλη του είδους του. Ένα βενθικό αρπακτικό, τρέφεται με μια σειρά από οστεώδη ψάρια, καρχαρίες μικρότερου μεγέθους, μαλακόστρακα και κεφαλόποδα. Όπως και άλλοι σκυλιόρινοι, ο γάτος είναι ωοτόκος όσον αφορά την αναπαραγωγή. Τα θηλυκά αποθέτουν μεγάλα, με χοντρά τοιχώματα αυγά, δύο το χρόνο, από το Μάρτιο έως τον Οκτώβριο, εναποθέτοντάς τα ασφαλή σε φύκια. Τα αυγά χρειάζονται 7-12 μήνες για να εκκολαφθούν. Κάποτε έχαιρε εκτίμησης για το τραχύ δέρμα του, το οποίο είχε χρησιμοποιηθεί ως λειαντικό. Η Διεθνής Ένωση για τη Διατήρηση της Φύσης (IUCN) έχει αξιολογήσει το γάτο ως σχεδόν απειλούμενο, αφού ο πληθυσμός του στη Μεσόγειο Θάλασσα φαίνεται να έχουν μειωθεί σημαντικά από την υπεραλίευση.

Παραπομπές
----------

1. 1 2  Ellis, J. Serena, F. Mancusi, C. Haka, F. Morey, G. Guallart, J. & Schembri, T. (2009). *Scyliorhinus stellaris*  *στην Κόκκινη Λίστα Απειλούμενων Ειδών της IUCN*. Έκδοση 2013.2. Διεθνής Ένωση Προστασίας της Φύσης (IUCN). Ανακτήθηκε 12 Μαρτίου 2014.
Για άλλες χρήσεις, δείτε: Φοίνικας.

|  |
| --- |
| **Α.Ο. Φοίνικας Πάτρας** |
|  |
| **Ίδρυση** | 1968 |
| **Τμήματα** | **Ποδόσφαιρο****Χειροσφαίριση** |
| **Έδρα** | Πάτρα |
|

Ο **Φοίνικας Πάτρας** είναι αθλητικός σύλλογος της Πάτρας που ιδρύθηκε το 1968 με τμήματα ποδοσφαίρου και από το 1982 χειροσφαίρισης.

Ποδόσφαιρο
----------

Το ποδοσφαιρικό τμήμα του Φοίνικα έχει αγωνιστεί κατά καιρούς σε όλες τις κατηγορίες της Ε.Π.Σ. Αχαΐας σήμερα είναι ανενεργό. Ο Φοίνικας ξεκίνησε από την Γ' κατηγορία την περίοδο 1969-70 και μετά από δύο χρόνια ανέβηκε στην Β΄κατηγορία. Στην Β' κατηγορία έπαιξε για 8 συνεχόμενες αγωνιστικές περιόδους από το 1972 έως το 1979 όπου υποβιβάστηκε. Στην Γ΄κατηγορία έπαιξε κι έως το 1988 που το τμήμα δεν κατέβηκε στο πρωτάθλημα και από τότε παραμένει ανενεργό.

Χειροσφαίριση
-------------

Το τμήμα χάντμπολ του Φοίνικα ιδρύθηκε το 1982 από τον *Πέτρο Φλαμιάτο*, πρώην μπασκετμπολίστα του Απόλλωνα Πατρών και διαιτητή. Ήταν η τρίτη ομάδα στην Πάτρα που ίδρυσε τμήμα χάντμπολ μετά τους Έσπερο και Σπόρτιγκ. Οι πρώτοι παίκτες του Φοίνικα ήταν παίκτες Μπάσκετ και βόλευ.

Το αντρικό τμήμα του Φοίνικα έπαιξε στην Α΄εθνική το 1986-87 και το 1988-89 όπου και τις δύο χρονιές υποβιβάστηκε, Κατέκτησε τρία πρωταθλήματα Β΄ εθνικής το 1983-84 (έχασε την άνοδο σε μπαράζ), 1985-86 και 1987-88. Το τμήμα αυτό παραμένει ανενεργό από το 1996. Έχει κατακτήσει τα τοπικά πρωταθλήματα εφήβων 1984, 1985.

Το τμήμα γυναικών του Φοίνικα το 1997 κατέκτησε το πρωτάθλημα Α2 εθνικής κατηγορίας και έπαιξε στην Α΄εθνική το 1998,1999 ,2000 και 2001. Το 2000 συγχωνεύτηκε με το τμήμα χάντμπολ του Θριάμβου Πάτρας και δημιουργήθηκε ο **Α. Ο. Θρίαμβος-Ορμή**, με χορηγό το ομώνυμο φροντιστήριο της Πάτρας το οποίο το 2003 ανέλαβε την ομάδα και την μετονόμασε σε Ορμή. Έχει κατακτήσει επίσης τα τοπικά πρωταθλήματα κορασίδων 1994, 1995, Νεανίδων 1994, 1995, 1996, 1997 και προ παγκορασίδων 1995.

Παραπομπές
----------

1. 1 2 3 4  Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-960-6628-27-6

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Εφημερίδα *Πελοπόννησος*, φύλλο 7 Μαΐου 2007
* Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-960-6628-27-6
Το έμβλημα του «Α.Σ. Ίφιτος Πατρών».
Ο **Α.Σ. Ίφιτος Πατρών** είναι αθλητικό σωματείο της Πάτρας με έδρα τη συνοικία Πυροσβεστείου.

Ιστορία
-------

Ο σύλλογος ιδρύθηκε το 2011 και έχει έδρα της Πάτρα. Πήρε το όνομά του από τον Ίφιτο τον Ηλείο ο οποίος θεωρείται ότι είναι ο πρώτος διοργανωτής των αρχαίων 
Ολυμπιακών Αγώνων το 776 π.Χ.

Ιδρυτής και πρόεδρος του συλλόγου είναι ο Θεόδωρος Ρέγκλης.

Επιτραπέζια αντισφαίριση
------------------------

Ο σύλλογος δραστηριοποιείται στο άθλημα της επιτραπέζιας αντισφαίρισης (πινγκ πονγκ) και λειτουργεί σε καθημερινή βάση προπονητικά τμήματα για όλες τις ηλικίες και 
όλα τα επίπεδα π.χ. παίδων, παμπαίδων, κορασίδων, πανκορασίδων, ανδρών, γυναικών και ΑΜΕΑ. Οι προπονήσεις διεξάγονται σε ειδικά διαμορφωμένο χώρο στο σχολικό συγκρότημα της Πλατείας Πυροσβεστείου όπου και παρέχονται όλες οι απαραίτητες σχετικές υποδομές.

Τη σαιζόν 2012-2013 αναδείχτηκε πρωταθλητής Πελοποννήσου για το πρωτάθλημα της Β' εθνικής κατηγορίας. Τη σαιζόν 2013-2014 συμμετείχε στο πρωτάθλημα της Α2 εθνικής κατηγορίας και κέρδισε την άνοδο στην Α1 εθνική κατηγορία.

Προπονητές του συλλόγου είναι ο Παναγιώτης Γιώτης και ο Μιχάλης Κατσικαδέλης.

Παραπομπές
----------

1. ↑  *Ο Κόσμος της Πάτρας*, φύλλο 07/02/2014.
2. 1 2  Ιστοσελίδα του συλλόγου. ifitos-patron.com. Ανακτήθηκε: 15/02/2014.
3. ↑  Πρωταθλητής Πελοποννήσου στη Β' Εθνική ο Ίφιτος Πατρών. radiogamma.blogspot.gr. Ανακτήθηκε: 15/02/2014.
4. ↑  Ο Ιφιτος Πατρών πήρε την άνοδο στην Α1 Εθνική!, thebest.gr. 06/05/2014. Ανακτήθηκε: 06/05/2014.

Πηγές
-----

* «Ανερχόμενη δύναμη ο Ίφιτος Πατρών», άρθρο στην εφημερίδα *Ο Κόσμος της Πάτρας*, φύλλο 07/02/2014.

Εξωτερικοί σύνδεσμοι
--------------------

* Επίσημη ιστοσελίδα της Ελληνικής Ομοσπονδίας (Ε.Φ.Ο.Επ.Α.)
* Η επίσημη ιστοσελίδα του συλλόγου.
* Η ιστοσελίδα του συλλόγου στο Facebook.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνική επιτραπέζια αντισφαίριση |
| --- |
|  |
| 
Ελληνική Φίλαθλη Ομοσπονδία Επιτραπέζιας Αντισφαίρισης |
|  |
| Ομαδικά | 
Α1 Ανδρών · Α1 Γυναικών · Κύπελλο Ανδρών · Κύπελλο Γυναικών · Α2 Ανδρών · Α2 Γυναικών · Β΄εθνική Ανδρών · Β΄ εθνική γυναικών |  |
|  |
| Ατομικά | 
Πανελλήνιο πρωτάθλημα |
|  |
| Εθνικές ομάδες | 
Εθνική ομάδα ανδρών · Εθνική ομάδα γυναικών |
|  |
| Διάφορα | 
Αθλητές · Προπονητές · Ελληνικοί σύλλογοι |

 |
Το 2002, η ελληνική κυβέρνηση, φαινομενικά, σε μια προσπάθεια για την καταπολέμηση των παράνομων τυχερών παιχνιδιών, πέρασε τον ασαφή και αμφιλεγόμενο **νόμο 3037/2002** που απαγόρευε ουσιαστικά όλα τα ηλεκτρονικά παιχνίδια σε δημόσιους χώρους. Το νομοσχέδιο διαμορφώθηκε όταν ένα μέλος του κυβερνώντος κόμματος (ΠΑΣΟΚ) βιντεοσκόπησε μια παράνομη εγκατάσταση τυχερών παιχνιδιών, με αποτέλεσμα τη δημόσια υστερία που τροφοδοτήθηκε από την σκανδαλοθηρική αναφορά του Τύπου. Το νομοσχέδιο ψηφίστηκε στις 29 Ιουλίου 2002, για να τεθεί σε ισχύ με τη δημοσίευσή του στην Εφημερίδα της Κυβερνήσεως.

Κατά τη διάρκεια μιας υπόθεσης κατά ορισμένων ιδιοκτητών ίντερνετ καφέ που επέτρεψαν στους πελάτες τους να παίξουν online σκάκι και άλλα παιχνίδια, ένα τοπικό δικαστήριο στην Θεσσαλονίκη κήρυξε τον νόμο αντισυνταγματικό. Περισσότεροι από 300 άνθρωποι συγκεντρώθηκαν έξω από το δικαστήριο για να υποστηρίξουν τους ιδιοκτήτες των ίντερνετ καφέ.

Η Ευρωπαϊκή Επιτροπή έστειλε επίσημη επιστολή προς το ελληνικό Υπουργείο Εξωτερικών, εξηγώντας ότι ο νόμος μπορεί να έρχεται σε σύγκρουση με την ευρωπαϊκή νομοθεσία. Στην περίπτωση αυτή, το Δικαστήριο των Ευρωπαϊκών Κοινοτήτων θα μπορούσε να αναλάβει δράση κατά της Ελλάδας.

Στις 24 Σεπτεμβρίου 2002, κυβερνητικοί αξιωματούχοι δημοσίευσαν ένα έγγραφο σε μια προσπάθεια να διευκρινιστούν τα επίμαχα άρθρα του νόμου.

Μετά την παρέμβαση της Ευρωπαϊκής Ένωσης και τις συζητήσεις με τους ιδιοκτήτες ίντερνετ καφέ, πάρθηκε η Υπουργική απόφαση 1107414/1491/Τ. & Ε.Φ ΦΕΚ Β/1827/8-12-2003. Ο νέος νόμος διευκρινίζει ορισμένα άρθρα του Ν.3037/2002, αλλά εξακολουθεί να απαγορεύει τα βιντεοπαιχνίδια σε ίντερνετ καφέ καθώς και το λογισμικό υπολογιστών που διαγράφει ή κρυπτογραφεί τα αρχεία στους σκληρούς δίσκους των υπολογιστών που ανήκουν σε ίντερνετ καφέ.

Ο Νόμος 3037/2002 καταργήθηκε με το Άρθρο 54 του Νόμου 4002/2011 ΦΕΚ Α/180/22-8-2011.

Σχετικά γεγονότα
----------------

Στις 14 Ιανουαρίου 2004, η Ελληνική Αστυνομία πραγματοποίησε έφοδο σε ίντερνετ καφέ στη Λάρισα, όπως αναφέρθηκε από την εφημερίδα Ελευθεροτυπία. Ογδόντα υπολογιστές κατασχέθηκαν από την αστυνομία ως αποδεικτικά στοιχεία και τρεις ιδιοκτήτες ίντερνετ καφέ συνελήφθησαν.

Στις 10 Φεβρουαρίου 2005, η Ευρωπαϊκή Επιτροπή παρέπεμψε την Ελλάδα στο Ευρωπαϊκό Δικαστήριο για την απαγόρευση της σχετικά με τα ηλεκτρονικά παιχνίδια.

Παραπομπές
----------

1. ↑  Νόμος 3037/2002: Απαγόρευση παιγνίων, ΦΕΚ 29/07/2002, ανακτήθηκε στις 25/03/2016.
2. ↑  Loney, Matt (11 Οκτωβρίου 2002). «Greek game ban overturned». *ZDNet*. Ανακτήθηκε στις 19 Αυγούστου 2011.
3. ↑  Υπουργική απόφαση 1107414/1491/Τ. & Ε.Φ
4. ↑  Νόμος 4002/2011
5. ↑  «Κατά των Internet cafe στρέφεται και πάλι η αστυνομία». *In.gr*. Αρχειοθετήθηκε από το πρωτότυπο στις 4 Μαΐου 2009. Ανακτήθηκε στις 25 Μαρτίου 2016.
6. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 4 Ιουλίου 2007. Ανακτήθηκε στις 25 Μαρτίου 2016.
Η **καναδική ιθαγένεια** (αγγλικά: Canadian nationality· γαλλικά: Nationalité canadienne) ρυθμίζεται από τον νόμο **Νόμο Περί Υπηκοότητας** (Citizenship Act) από το 1977. Ο νόμος καθορίζει ποιος είναι, ή είναι επιλέξιμος να είναι, πολίτης του Καναδά. Αφού αντικατέστησε τον προηγούμενο Νόμο Περί Καναδικής Υπηκοότητας το 1977, ο νόμος πέρασε από τέσσερεις σημαντικές τροποποιήσεις, το 2007, 2009, 2015, και το 2017.

Η καναδική υπηκοότητα αποκτάται συνήθως είτε βάσει της αρχής του *jus soli*, δηλαδή από τη γέννηση στον Καναδά· ή σύμφωνα με τους κανόνες του *jus sanguinis*, δηλαδή από τη γέννηση στο εξωτερικό τουλάχιστον ενός γονέα με καναδική υπηκοότητα ή με υιοθεσία από τουλάχιστον έναν Καναδό υπήκοο. Μπορεί επίσης να χορηγηθεί σε μόνιμο κάτοικο που έχει ζήσει στον Καναδά για μια δεδομένη χρονική περίοδο μέσω πολιτογράφησης. Μετανάστευση, πρόσφυγες και Καναδική υπηκοότητα (αγγλικά: Immigration, Refugees and Citizenship Canada, IRCC) είναι το τμήμα της ομοσπονδιακής κυβέρνησης που είναι αρμόδιο για θέματα που σχετίζονται με την υπηκοότητα, όπως επιβεβαίωση, επιχορήγηση, αποκήρυξη και ανάκληση της υπηκοότητας.

Στις 19 Ιουνίου 2017, ο Νόμος Περί Υπηκοότητας τροποποιήθηκε για τέταρτη φορά από το 42ο κοινοβούλιο του Καναδά. Ως αποτέλεσμα, ένα σύνολο αλλαγών έχει τεθεί σε ισχύ κατά τη διάρκεια του 2017 και του 2018, κυρίως όσον αφορά τις απαιτήσεις πολιτογράφησης και τις διαδικασίες στέρησης της υπηκοότητας.

Παραπομπές
----------

1. ↑  "Canadian Citizenship Act, 1947." *Canadian Museum of Immigration at Pier 21*. [n.d.] 2020.
2. ↑  Immigration, Refugees and Citizenship Canada (5 Φεβρουαρίου 2018). «Changes to the Citizenship Act as a Result of Bill C-6». *Newsroom — IRCC*. Κυβέρνηση του Καναδά.